open-index/open-wikipedia-markdown huggingface dataset:
தமிழ் இணையக் கல்விக்கழகம் கலைச்சொற்கள்

**தமிழ் இணையப் பல்கலைக்கழகம் கலைச்சொற்கள்** என்பது தமிழ் துறைசார் கலைச்சொற்களின் மின்னகராதி.  பல்வேறு இடங்களில் தொகுக்கப்பட்ட கலைச்சொற்கள் பட்டியல்களாக இங்கு கிடைக்கின்றன.  இந்த கலைச்சொற்கள் தானியங்கி மூலம் தமிழ் விக்சனரியிலும் சேர்க்கப்பட்டுள்ளன.

## முதன்மைத் துறைகள்
* இயற்பியல்
* வேதியியல்
* கணிதவியல்
* புள்ளியியல்
* உயிரியல்
* கால்நடைவளம்
* மீன்வளம்
* பொறியியல் உடன் தொழில்நுட்பவியல்
* கணினியியல், தகவல் தொழில்நுட்பவியல்
* வேளாண்மையியல்
* வேளாண்மைப் பொறியியல்
* உயிரித் தொழில் நுட்பவியல்
* மருத்துவவியல்
* உளவியல்
* கால்நடை மருத்துவவியல்
* வாழ்வியல்(சமூகவியல், மானிடவியல், மொழியியல், மெய்யியல்,வரலாறு, தொல்லியல், கல்வெட்டியல்)
* மனை இயல்
* சட்டவியல்(ஆட்சியியல் உட்பட)
* மேலாண்மை
* புவியியல்
* சூழலியல்
* கானியல்
* வானியல்

## வெளி இணைப்புகள்
* தமிழ் இணையக் கல்விக்கழகம் கலைச்சொற்கள்

பகுப்பு:தமிழ் மின்னகராதிகள்
பழனியப்பா மின்னகராதி

**பழனியப்பா மின்னகராதி** என்பது இணையத்தில் இருந்து இலவசமாக தரவிறக்கிப் பயன்படுத்தக் கூடிய ஆங்கிலம் ஆங்கிலம் தமிழ், தமிழ் ஆங்கில மின்னகராதி. ஆங்கிலம் ஆங்கில தமிழ் அகராதியில் 22,000 முக்கிய சொற்களும், 35,000 வழிச் சொற்களும் உள்ளன.  தமிழ் ஆங்கில அகராதியில் 49,000 சொற்கள் உள்ளன.  இதை இந்திய மொழி தரவு மையம் வாங்கி, இலவசமாக தரவிறக்க இணையத்தில் வைத்துள்ளது.  

## வெளி இணைப்புகள்
* இலவச ஆங்கில தமிழ் அகராதி
* பழனியப்பா மின்னகராதி

பகுப்பு:தமிழ் மின்னகராதிகள்
ஆங்கிலம் தமிழ் யேர்மன் மின்னகராதி

**[[ஆங்கிலம்]] [[தமிழ்]] [[யேர்மன் மொழி|யேர்மன்]] மின்னகராதி** என்பது பயனர்களால் உருவாக்கப்படும் ஒரு மின்னகராதி ஆகும்.  இதில் தற்காலத்தில் அன்றாடம் பயன்படுத்தப்படும் சொற்களும், துறைசார் சொற்களும் இடம்பெறுகின்றன. இதில் பயனர்கள் தங்கள் பரிந்துரைகளை வழங்க முடியும்.

## வெளி இணைப்புகள்
* ஆங்கிலம் தமிழ் யேர்மன் மின்னகராதி

பகுப்பு:தமிழ் மின்னகராதிகள்
ஆங்கிலம் தமிழ் சிங்களம் மின்னகராதி

**ஆங்கிலம் தமிழ் சிங்களம் மின்னகராதி** என்பது ஆங்கிலச் சொற்களுக்கு ஈடான தமிழ், சிங்கள சொற்களை வழங்கும் ஒரு இணைய மின்னகராதி. இது கப்ருகா நிறுவனத்தால் (kapruka) இலவசமாக தரப்பட்டுள்ளது.  

## வெளி இணைப்புகள்
* ஆங்கிலம் தமிழ் சிங்களம் மின்னகராதி

பகுப்பு:தமிழ் மின்னகராதிகள்
தமிழ் மின்னகராதி

**தமிழ் மின்னகராதி** என்பது கணினியில், செல்பேசி போன்ற கருவிகளில், இணையத்தில் கிடைக்கும் தமிழ்ச் சொற்களுக்கு பொருள் தரும் மின்னகராதி.  பிறமொழிச் சொற்களுக்கு தமிழில், தமிழ்ச் சொற்களுக்கு தமிழில், தமிழ்ச் சொற்களுக்கு பிற மொழிகளில் என பல வழிகளில் பொருள் தருமாறு மின்னகராதிகள் அமையலாம்.  வேகமாக உருவாக்கப்படும் அறிவியல் தொழில்நுட்ப கலைச்சொற்களை தமிழிலும் உருவாக்கி, பகிர்ந்து, பயன்படுத்த தமிழ் மின்னகராதிகள் சிறப்பாகப் பயன்படுகின்றன.  

## பட்டியல்
* தமிழ் விக்சனரி
* தமிழ் இணையப் பல்கலைக்கழகம் கலைச்சொற்கள்
* பழனியப்பா மின்னகராதி
* தமிழ் கணிமை கலைச்சொற்கள் (மின்னகராதி)
* ஆங்கிலம் தமிழ் யேர்மன் மின்னகராதி
* கிரியாவின் தற்காலத் தமிழ் அகராதி
* ஆங்கிலம் தமிழ் சிங்களம் மின்னகராதி
* தனித்தமிழகராதிக்களஞ்சியம்

## இவற்றையும் பாக்க
* விக்கிப்பீடியா:கலைச்சொல் செயல்பாடுகள் ஒருங்கிணைவு

## வெளி இணைப்புகள்
* தமிழ்ப்பேழை என்னும் மாபெரும் ஒருங்கிணைந்த அகராதி
* TAMIL NATION LIBRARY Tamil Dictionaries & References
*UrbanTamil.com - நவீன, சமூக, அகராதி 
*thanithamizhakarathikalanjiyam.github.io - தனித்தமிழகராதிக்களஞ்சியம்
பகுப்பு:தமிழ் மின்னகராதிகள்
வீ ஃபோர் வென்டேட்டா

ஆலன் மூரால் எழுதப்பட்டு,டேவிட் லாயிட் வரையப்பட்ட வரைக்கதை புத்தக தொடரே **வீ ஃபோர் வென்டேட்டா**. கூச்சல் குழப்பம் மிகுந்த வருங்கால ஐக்கிய ராஜ்ஜியத்தில் நடக்கும் கதை தான்  இந்த பத்து-பிரதிகளில் வெளியான **வீ ஃபோர் வென்டேட்டா**. *[[வீ (காமிக்ஸ்)|வீ]]* என்கிற ஓர் புதிரான அரசின்மைவாதி ,அராஜக அரசை வீழ்த்த எடுக்கும் முயற்சிகளே இதன் கதை.

இந்த தொடர் நடைபெறுவது ஓர் அணுஆயுத போருக்கு பின் உலகின் மற்ற பகுதிகள் அழிந்து மீதமிருந்த பிரிட்டனில்.*[[நோர்ஸ்பயர்]]* எனும் ஓர் அராஜக கட்சி ஆட்சியை பிடிக்கிறது. *வீ*' என்கிற ஒரு அரசின்மை புரட்சியாளர் கய் பாக்ஸ் முகமூடி அணிந்து, அவ்வரசை வீழ்த்த ஓர் மாப்பெரும்,வன்முறையுடன் கூடிய ஓர் பிரச்சாரம் செய்கிறான். வார்னர் சகோதரர்கள் இதே புத்தகத்தை மையமாக கொண்ட திரைப்படமொன்றை 2005-ஆம் ஆண்டு வெளியிட்டனர்.

## மேற்கோள்கள்

பகுப்பு:அரசின்மை
பகுப்பு:போர் வீரர்
தமிழ் கணிமை கலைச்சொற்கள் (மின்னகராதி)

**தமிழ் கணிமை கலைச்சொற்கள்** என்பது கணினியியல் கலைச்சொற்களுக்கு ஈடான தமிழ் கலைச்சொற்களை பட்டியலிடும் ஒரு மின்னகராதி ஆகும்.  பல நூற்றுக்கணக்கான நல்ல கணினியியல் துறைசார் தமிழ் கலைச்சொற்கள் இதில் உள்ளன.  TAMLKamban.ttf தமிழ் எழுத்துருவை தரவிறக்கி இதைப் பயன்படுத்தலாம்.

## வெளி இணைப்புகள்
* தமிழ் கணிமை கலைச்சொற்கள்

பகுப்பு:தமிழ் மின்னகராதிகள்
தமிழ் விக்சனரி

**தமிழ் விக்சனரி** என்பது சொற்களுக்கான பொருள், அவற்றின் மூலம், ஒலிப்பு (பலுக்கல்;உச்சரிப்பு), எடுத்துக்காட்டு வாக்கியங்கள் தொடர்கள் முதலியவற்றை உள்ளடக்கிய, கட்டற்ற பன்மொழி அகரமுதலியொன்றைக் கூட்டு முயற்சியில் உருவாக்கும் ஒரு திட்டமாகும். தமிழ்-தமிழ், ஆங்கிலம்-தமிழ், தமிழ்-ஆங்கிலம் மட்டும் அல்லாமல் பிரன்சிய மொழி, சிங்களம், மலேய மொழி போன்ற பிற மொழிச் சொற்களிலும் இதில் விளக்கம் பெற முடியும். இத்திட்டம் விக்கியூடக நிறுவனத்தின் தமிழ் திட்டங்களில் ஒன்றாக, 2004 ஆம் ஆண்டு, சூலை 24 நாளன்று தொடங்கப்பட்டது.

## புள்ளிவிபரங்கள்
* சொற்கள்: 2,42,970

## இவற்றையும் பார்க்க
* விக்சனரி

## குறிப்புகள்

## வெளி இணைப்புகள்
* தமிழ் விக்சனரி

பகுப்பு:தமிழ் மின்னகராதிகள்
பகுப்பு:தமிழ் பன்மொழி அகராதிகள்
டேவிட் லாயிட் (வரைக்கதை ஓவியர்)

**டேவிட் லாயிட்** () என்பவர் ஆங்கிலேய நாட்டு வரைகதை கலைஞர், எழுதுகோலாளர் மற்றும் மைதீட்டுபவர் ஆவார். இவர் மார்வெல் காமிக்ஸ் மீநாயகன்களான நைட் ரேவன் மற்றும்  வீ ப்போர் வெண்டேட்டா ஆகிய கதாபாத்திரங்களுக்கு ஓவிய கலைஞராக பணிபுரிந்துள்ளார். இவர் 1950 ஆம் ஆண்டில் லண்டனில் உள்ள என்ஃபீல்டில் பிறந்தார்.

## தொழில்
டேவிட் லாயிட் 1970 களின் பிற்பகுதியில் வரைகதை துறையில் பணியாற்றத் தொடங்கினார், ஹால்ஸ் ஆஃப் ஹாரர் என்ற தொலைக்காட்சி மற்றும் பல மார்வெல் யுகே வரைகதைகளில் பணிபுரிந்துள்ளார்.

## மேற்கோள்கள்

## வெளியிணைப்புகள்
*
*
*David Lloyd at Barney
*David Lloyd
*David Lloyd 
*David Lloyd

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:வரைகதை கலைஞர்கள்
டேவிட் லாயிட்

**டேவிட் ல்லோய்ட்** என்ற பெயர் கீழ்கான்பவைகளை குறிக்கும் :

*டேவிட் ல்லோய்ட் (வரைக்கதை ஓவியர்) (born 1950), illustrator of the graphic novel *V for Vendetta*
*டேவிட் லொயிட் துடுப்பாட்ட வீரர் மற்றும் வர்ணனையாளார்
தில்வாரா கோயில்

**தில்வாரா சமணர் கோவில்** – பொ.ஊ. 11 - 13 ஆம் நூற்றாண்டில் பளிங்கு கற்களால் கட்டப்பட்ட ஜெயின் கோவிலாகும். உலகின் தலை சிறந்த ஜெயின் கோவில்களுள் ஒன்று. இது தாஜ்மகாலின் கட்டிடக்கலைக்கு நிகராக போற்றப்படுகிறது.மனிதனின் கலை வண்ணத்தில் சிறந்த சிற்ப வேலைபாடுகளுடன் பிரமாண்டமாய் விளங்குகிறது. 1219 மீட்டர்(4000 அடி) உயரத்தில், சாலை மற்றும் போக்குவரத்து வசதிகள் இல்லாத போதே, யானைகள் மூலமாக அம்பாஜி மலையிலிருந்து, அபு மலைக்கு பாறைகளை எடுத்து சென்று இந்த அதிசயமான கோவிலை உருவாக்கியுள்ளனர்.
 
* ஆதிநாதர் கோவில் / விமல் வஸாஹி கோவில் – 1031 வருடம் கட்டப்பட்ட இந்த முதல் கோவில் ஆதிநாத சுவாமி (ஜைனர்களின் முதலாவது தீர்த்தங்கரர்) க்கு அர்ப்பணிக்கப்பட்டது. இந்த கோவிலில் திறந்த வெளி மண்டபமும் தாழ்வாரமும் பளிங்கு கற்களால் சிற்பங்கள் அழகுற செதுக்கப்பட்டுள்ளன. மொத்தம் உள்ள 54 அறைகளில் 54 ஜைன மகான்களின் சிற்பங்கள் பளிங்கு கற்களால் அழகுற செதுக்கி வைக்கப்பட்டுள்ளன.

மண்டபத்தின் உள் கூரையில் பூக்கள் மற்றும் இலைகள் அழகுற செதுக்கப்பட்டுள்ளன. பெரிய ஹாலின் தூண்கள் ஒவ்வொன்றிலும், பெண்கள் வாத்திய கருவிகள் இசைப்பது போன்று செதுக்கப்பட்டுள்ளன.

* பார்சுவநாதர் கோவில் / கார்டர் வஸாஹி கோவில் - 1458-59 வருடம் கட்டப்பட்ட இந்த கோவில் நான்கு பெரிய மண்டபங்களை கொண்டது. இந்த கோவில் தில்வாரா ஜெயின் கோவில்களிலேயே உயரமான கோவிலாகும். தூண்கள் ஒவ்வொன்றும் பளிங்கு கற்களால் அழகுற செதுக்கி வைக்கப்பட்டுள்ளது.

* ரிசபதேவர் கோவில் / பித்தல்ஹார் கோவில் – இந்த கோவிலில் சிலைகள் பெரும்பாலும் பித்தளையால் செய்யப்பட்டதனால் பித்தல்ஹார் கோவில் என்று அழைக்கப்படுகிறது. இந்த கோவில் குஜராத் இராச்சியத்தின் மந்திரி பீமா ஷா என்பவரால் கட்டப்பட்டது.

* நேமிநாத்ஜி கோவில் / லுனா வஸாஹி கோவில் – 1230 வருடம் தேஜ்பால் மற்றும் வஸதுபால் என்ற சகோதரர்களால் கட்டப்பட்டது. ஸ்ரீ நேமிநாத்ஜி (ஜைனர்களின் 22 வது தீர்த்தங்கரர்) க்கு அர்ப்பணிக்கப்பட்டது.

இந்த கோவிலில் உள்ள ஒரு மண்டபம் ராக மண்டபம், இதில் 360  ஜைன தீர்த்தங்கரர்களின் சிறிய சிலைகள் பளிங்கு கற்களால் அழகுற செதுக்கி வைக்கப்பட்டுள்ளன. வெள்ளை பளிங்கில் சிறந்த சிற்ப வேலைபாடுகளுக்காக இந்த கோவில், தாஜ்மகாலின் கட்டிட கலைக்கு நிகராக போற்றப்படுகிறது. ஸ்ரீ நேமிநாத்ஜியின் பெரிய சிலை கருப்பு பளிங்கில் செதுக்கி வைக்கப்பட்டுள்ளது. 

## இதனையும் காண்க
* பாலிதானா சமணக் கோயில்கள்
* தரங்கா சமணர் கோயில்கள்
* கிர்நார் சமணர் கோயில்கள்
* சிதறால் மலைக் கோவில்
* ராணக்பூர் சமணர் கோயில்கள் 
* மேல் சித்தாமூர் சமணர் கோயில்
* மிர்பூர் சமணக் கோயில்

## படக்காட்சிகள்

File:Ceiling of Dilwara Jain Temple Abu Rajasthan India.jpg|தில்வாரா கோயிலின் அலங்காரக் கூரை
File:LDDilwaraDoor.jpg|
File:LDDilwaraCeiling.jpg|
File:Kalpavruksha page.jpg|தில்வாரா சமணக் கோயிலின் கற்பக விருட்ச பக்கம்


## மேற்கோள்கள்


பகுப்பு:சைனம்
பகுப்பு:இராஜஸ்தான்
பகுப்பு:சமணக் கோயில்கள்
பகுப்பு:சாளுக்கியர்
பகுப்பு:சிரோஹி மாவட்டம்
இந்நேரம் (செய்தி இணையதளம்)

**இந்நேரம்.காம்** தமிழகத்திலிருந்து வெளியாகும் ஒரு தமிழ்ச் செய்தித் தளம் ஆகும். 
இது 2009ஆம் ஆண்டு தொடங்கப்பட்டது. சர்வதேச அளவில் செய்தியாளர்களைக் கொண்டு இந்நேரம்.காம் பதிப்பிக்கப்படுகிறது. இதன் ஆசிரியர் அழகப்பன்.

## சிறப்புகள்

* பன்னாட்டுச் செய்தியாளர்களைக் கொண்ட இத்தளம் 24\times7 என்ற அடிப்படையில் செய்திகளை வழங்குகிறது.
* இணையதளமானது முழுவதும் தமிழிலேயே வடிவமைக்கப்பட்டிருக்கிறது.
* அரசியல் தொடர்பான செய்திகளை நடுநிலையாக வெளியிடலை குறிக்கோளாகக் கொண்டுள்ளது.
* அதிக எண்ணிக்கையில் பயனர்களைக் கொண்ட தளமாகக் குறிப்பிடப்படுகிறது.
* எளிய தமிழ்ச் சொல் பயன்பாடும், வாசகர் கருத்தறியும் வசதியும் கொண்டுள்ளது.

## பகுதிகள்

### பிற பகுதிகள்
* அப்படிப் போடு!
* ஓட்டுப் போட்டாச்சா?
* எக்ஸ்சேஞ்ச் ரேட்
* வேலை வாய்ப்புச் செய்திகள்
* புகார்ப் பெட்டி 
* வாசகர் எண்ணம் 
* தகவல் பலகை -
* மீடியா சர்க்கிள் -

## References

## வெளி இணைப்புகள்
* இந்நேரம்.காம் செய்தித்தளம்

பகுப்பு:இணைய இதழ்கள்
பாரத் இராட்டிர சமிதி

**பாரத் இராட்டிர சமிதி** (*Bharat Rashtra Samithi*, முன்பு "தெலுங்கானா இராட்டிர சமிதி"  (*Telangana Rashtra Samithi*) என்பது ஆந்திர மாநிலத்திலிருந்து தனித் தெலுங்கானா மாநிலம் அமைவதற்காக அமைக்கப்பட்ட ஒரு மாநில கட்சி ஆகும். இக்கட்சியை தொடங்கியவர் திரு. கே. சந்திரசேகர ராவ் ஆவார்.

## அமைப்பின் தோற்ற வரலாறு

தெலுங்கானா இராட்டிர சமிதியின் தலைவர், திரு. கே. சந்திரசேகர ராவ் , கட்சியை தொடங்குவதற்கு முன்பு தெலுங்கு தேசக்கட்சியில் இருந்தார். 2001-ஆம் ஆண்டு அவர் இக்கட்சியை தொடங்கும்போது, ஆந்திர சட்டப்பேரவையில் துணை சபாநாயகராக பதவி வகித்தார். கட்சியை தொடங்கும் போது தனது பதவியை மட்டுமல்லாது ஆந்திர சட்டமன்றத்திலிருந்தும் விலகினார்.

## தேர்தல்களில் முடிவுகள்
தெலுங்கானா இராட்டிர சமிதி தனித் தெலுங்கானா மாநிலம் கோரி போராடியது மட்டுமல்லாது தேர்தல்களிலும் பங்கேற்றது. முதன்முதலாக 2004ஆம் ஆண்டு நடந்த சட்டமன்றத் தேர்தல்களில் பங்கேற்றது. தொடர்ச்சியான தேர்தல்களில் இக்கட்சிக்கு கிடைத்த இடங்கள் கீழே பட்டியலிடப்பட்டுள்ளன:

## வெளி இணைப்புகள்
* Telangana finds a new man and moment 

## மேற்சான்றுகள்

பகுப்பு:இந்திய அரசியல் கட்சிகள்
தெலங்காணா அரசியல் கட்சிகள்
பகுப்பு:2001இல் நிறுவப்பட்ட அரசியல் கட்சிகள்
பகுப்பு:இந்தியாவில் கூட்டாட்சிக் கட்சிகள்
சித்த ரகசியம் (நூல்)

சித்த ரகசியம் (நூல்)

நோய் வராமல் உடலைக் காப்பது, நோய் தீர்க்கும் மூலிகைகள், பத்திய முறைகள், வர்ம மருத்துவம், யோகமுறைகள் என அனைத்தையும் எளிமையாகச் சொல்லும் இந்த சித்த ரகசியம் நூல்() சித்த மருத்துவப் பெருமைகளையும் சேர்த்து அளிக்கும் நூலாக 104 பக்கங்களுடன் இந்திய மதிப்பில் ரூபாய் 50 எனும் விலையில் வெளியிடப்பட்டுள்ளது.

## நூலாசிரியர்

சித்த மருத்துவத் துறையில் பட்டமேற்படிப்பு படித்து அரசு மருத்துவராகப் பணியாற்றி வருகிறார் இந்நூலாசிரியர் மருத்துவர்.பி.சுகுமாரன்.

## பொருளடக்கம்

#சித்த மருத்துவம் அறிமுகம்
#சித்த மருத்துவத்தின் அடிப்படை
#நோய் நீக்கும் மூலிகைகள்
#வர்ம மருத்துவம்
#காயகற்பம்
#யோக முறைகள்
#சிறப்பு மூலிகைகள்

எனும் 7 தலைப்புகளில் எளிமையான நடையில் சித்த மருத்துவம் குறித்து இந்த நூலில் பல தகவல்கள் வழங்கப்பட்டுள்ளன.

### சித்த மருத்துவம் அறிமுகம்

சித்த மருத்துவம் குறித்து அறிமுகம் செய்யப்பட்டுள்ள இப்பகுதியில் அட்டாங்க யோகம், சித்தர்களின் பேராற்றல்கள், சித்த மருந்துப் பிரயோகங்கள் போன்றவை விளக்கப்பட்டுள்ளன.

### சித்த மருத்துவத்தின் அடிப்படை

உயிர்த் தாது, வளி(வாதம்), அழல்(பித்தம்), ஐயம்(கபம்) போன்றவை விளக்கப்பட்டு வாத, பித்த, கப் உடலைக் கொண்டவர்களின் உடல் அமைப்பு முறைகள், அவர்களது பழக்க வழக்கங்கள், விருப்பங்கள், வெறுப்புகள் குறித்தும் விளக்கப்பட்டுள்ளன. மேலும் அறுசுவைகளின் செயல்களைத் தெரிவித்து, அதன் அதிகரிப்பாலும் குறைவாலும் ஏற்படும் விளைவுகள் சொல்லப்பட்டு நோயாளிகளைப் பரிசோதிக்கும் முறை, மருந்துகள், பத்தியம் ஆகியவை குறித்தும் விளக்கமளிப்பட்டிருக்கிறது. அன்றாட வாழ்க்கையில் வரும் பொதுவான சில நோய்களுக்கான அறிகுறிகளும், அதற்கான கைமுறை மருந்துகளும் தெரிவிக்கப்பட்டுள்ளன.

### நோய் நீக்கும் மூலிகைகள்

சில நோய்களின் பெயர்களைத் தலைப்பாகக் கொண்டு அந்நோய்க்கான எளிமையான மருந்துகள் சொல்லப்பட்டுள்ளன.
sidha

### வர்ம மருத்துவம்
இத்தலைப்பில் கழுத்துக்கு மேலே முன்புறம் உள்ள 26 வர்மங்கள், கழுத்துக்குக் கீழே, பிறப்புறுப்புக்குக் கீழ் வரை மார்புப்புறம் உள்ள 34 வர்மங்கள், கழுத்துக்கு மேலே, பின்புறம் உள்ள 11 வர்மங்கள், கழுத்துக்குக் கீழே, பிறப்புறுப்புக்குக் கீழ் வரை முதுகுப்புறம் உள்ள 16 வர்மங்கள், கையில் முன்பக்கம் உள்ள 10 வர்மங்கள், காலில் உள்ள 11 வர்மங்கள் என வர்மம் குறித்து படத்துடன் சிறு குறிப்புகள் அளிக்கப்பட்டுள்ளன.

### காயகற்பம்

காயகற்பம் எனும் மருந்துகள் குறித்த விளக்கம் இப்பகுதியில் தரப்பட்டுள்ளன.

### யோக முறைகள்

பலவகையான யோகங்கள் குறித்து சிறு படங்களுடன் சிறிய விளக்கமும் அளிக்கப்பட்டுள்ளன.

### சிறப்பு மூலிகைகள்

இந்தியாவிலிருந்து வெளிநாடுகளுக்கு ஏற்றுமதியாகும் சில மூலிகைகள் குறித்து தெரிவிக்கப்பட்டு அதற்கான விளக்கமும் தரப்பட்டுள்ளன. 

- தமிழ் மருத்துவம் எனப் போற்றப்படும் சித்த மருத்துவம் குறித்து எளிமையாகச் சொல்லப்பட்டுள்ள நூல் இது.

## வெளி இணைப்புகள்

*  முத்துக்கமலம் இணைய இதழில் வெளியான “சித்த ரகசியம்” நூல் குறித்த புத்தகப் பார்வை 

பகுப்பு:சித்த மருத்துவ தமிழ் நூல்கள்
பகுப்பு:2006 தமிழ் நூல்கள்
யோகா கற்றுக் கொள்ளுங்கள் (நூல்)

யோகாவின் அடிப்படைத் தத்துவம் முதல் ஆரோக்கிய வாழ்வுக்கு யோகா உதவும் முறைகள் என அனைத்தையும் இந்த “யோகா கற்றுக் கொள்ளுங்கள்” நூல்() விளக்குகிறது. 120 பக்கங்களுடன் இந்திய மதிப்பில் ரூபாய் 60 எனும் விலையில் வெளியிடப்பட்டுள்ளது.

## நூலாசிரியர்

நூலாசிரியர் கணபதி ராம்கிருஷ்ணன் மும்பையில் உள்ள பாபா அணு ஆராய்ச்சி மையத்தில் விஞ்ஞானியாக ஆறு ஆண்டுகள் பணியாற்றியுள்ளார். ஐந்து இசை ஆல்பங்களை வெளியிட்டிருக்கும் இவர் பத்திரிகைகளில் இசை, நடனம் குறித்த விமர்சனங்களையும் எழுதி வருகிறார்.

## பொருளடக்கம்

#யோகா -ஓர் அறிமுகம்
#மனநலமே உடல் நலம்
#யோகா- மூன்று அம்சங்கள்
#ஆசனங்கள்
#பிராணாயாமம்
எனும் 5 தலைப்புகளில் எளிமையான நடையில் யோகா குறித்து இந்த நூலில் முழுமையான தகவல்கள் வழங்கப்பட்டுள்ளன.

### யோகா -ஓர் அறிமுகம்

முதல் பகுதியான இதில் யோகா என்றால் என்ன என்பது குறித்து முழுமையாக விளக்கப்பட்டுள்ளது.

### மனநலமே உடல் நலம்

இத்தலைப்பில் மனநலம் குறித்து விளக்கப்பட்டு அதுவே உடல் நலத்திற்கு உதவுகிறது என்பது குறித்து விளக்கமளிக்கப்பட்டுள்ளது.

### யோகா- மூன்று அம்சங்கள்

யோகாவில் இருக்கும் மூன்று நிலைகளான ஆசனம், பிராணாயாமம்  மற்றும் தியானம்  ஆகியவை விளக்கப்பட்டுள்ளன.

### ஆசனங்கள்

உடலுக்கு வலிமையும், உள்ளத்துக்குத் தெளிவையும் அளிக்கும் நூற்றுக்கணக்கான ஆசனங்கள் இருக்கின்றன போதும் 69 ஆசனங்களின் பெயர்கள் பட்டியலிடப்பட்டுள்ளன. இந்த ஆசனங்களில் மிக முக்கியமான ஆசனங்கள் செய்வது குறித்து விளக்கம் அளிக்கப்பட்டிருப்பதுடன் அதற்கான பலன்களும் தெரிவிக்கப்பட்டுள்ளன.

### பிராணாயாமம்

பிராணாயாமம் என்கிற மூச்சுப் பயிற்சியில் 12 முறைகள் பட்டியலிடப்பட்டுள்ளன. இவற்றில் முக்கியமான சில மூச்சுப் பயிற்சிகள் குறித்து விளக்கமளித்து அதனால் ஏற்படும் பயன்களும் சொல்லப்பட்டுள்ளன.

- இன்று உலகம் முழுவது பரவி வரும் யோகாசனப் பயிற்சி முறை குறித்து எளிமையாக விளக்கப்பட்டுள்ள இந்நூலில் உள்ள பயிற்சிப் படங்களில் இருப்பவர் நூலாசிரியர் கணபதி ராமகிருஷ்ணன் என்பது இங்கு குறிப்பிடத்தக்கது.

## வெளி இணைப்புகள்

*  முத்துக்கமலம் இணைய இதழில் வெளியான “யோகா கற்றுக் கொள்ளுங்கள்” நூல் குறித்த புத்தகப் பார்வை 

பகுப்பு:யோகா மற்றும் இயற்கை மருத்துவத் தமிழ் நூல்கள்
பகுப்பு:2007 தமிழ் நூல்கள்
மரைக்காயர்

**மரைக்காயர்** (**மரக்காயர்**) (*Maraikkayar*) எனப்படுவோர் தென்னிந்தியாவில் உள்ள இசுலாமிய மக்களின் ஒரு பிரிவினர் ஆவர். இவர்கள் தமிழ்நாடு, கேரளா மற்றும் இலங்கை ஆகிய பகுதிகளில் வசிக்கின்றனர்.

முஸ்லிம் வணிகர்களான இவர்கள் குறித்த செய்திகள், பாண்டியர் கால ஆவணங்கள், போர்த்துக்கேயர், ஒல்லாந்தர், இடானியர், பிரான்சியர் மற்றும் ஆங்கிலேயரின் பதிவேடுகளில் நிறைய காணப்படுகின்றன. மரைக்காயர், நகுதா, மாலுமி, செறாங்கு, சுக்காணி போன்ற பட்டங்களுடன் ஏராளமான முஸ்லிம் வணிகர்களின் பெயர்கள் இப்பதிவேடுகளில் காணக்கிடக்கின்றன. இவர்கள் வணிகத் தொடர்பு கொண்டிருந்த நாடுகளிலெல்லாம் பெரும் செல்வாக்குடன் விளங்கினர். சில வணிகர்கள் தங்களுக்குத் தேவையான கப்பல்களை வெளிநாடுகளிலிருந்து வாங்கும் அளவிற்கு வசதி படைத்தவர்களாக இருந்தனர். 1722இல் ஆங்கிலேயர் அச்சே நாட்டில் ஒரு வணிகச் சாவடி ஏற்படுத்தும் பொருட்டு அந்நாட்டு மன்னரிடம் அனுமதி பெற, முகம்மது காசிம் மரைக்காயர் மூலமாகவே அணுகவேண்டி வந்தது. இவர் நாகூரைச் சேர்ந்த ஒரு கப்பல் வணிகர்; மேலும் முகம்மது காசிம் மரைக்காயர் பினாங்கிலும், கெத்தானிலும் அந்நாட்டு மன்னர்களிடமும் பெரும் செல்வாக்கு உடையவராக இருந்தார் என்பது மகிழ்ச்சிக்குரிய செய்தியாகும்.

இவருக்கு ஆங்கிலேய அரசு பல வரிச் சலுகைகளை அளித்துள்ளது. 
இது போன்று தூரக்கிழக்கு நாடுகளில் சிறப்புடன் விளங்கிய நாகூர் வணிகர்கள் பலர் குறித்த செய்திகளும் நமக்குக் கிடைக்கின்றன. இவர்களது வணிகச் சாவடிகள் பினாங்கு, அச்சே, சுமாத்திரா, பெரு, கெத்தா, இலங்கை, பர்மா ஆகிய நாடுகளில் வளமுடன் விளங்கியதை ஆங்கிலேயரின் பதிவேடுகள் தெரிவிக்கின்றன.

## வேர்ச்சொல்
மரக்கலத்தின் மூலம் கடல் வாணிபத்தில் ஈடுபட்டு வந்ததால் *மரக்கலராயர்* என்றழைக்கப்பட்டு மரக்காயர் > மரைக்காயர் என்றானது.

## இதனையும் காண்க
* இராவுத்தர்
* பட்டாணி
* தமிழ் முஸ்லிம்கள்

## மேற்கோள்கள்

## வெளி இணைப்புகள்
* முஸ்லீம்களும் தமிழகமும்/மரக்காயர்

பகுப்பு:தமிழ் முசுலிம்கள்
பகுப்பு:தமிழரில் சாதிகள்
வரவு நல்ல உறவு

**வரவு நல்ல உறவு** 1981 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர், ரேகா மற்றும் பலர் நடித்திருந்தனர்.

## வகை
குடும்பத் திரைப்படம், சமூகத் திரைப்படம்

## கதை

குடும்பத்தின் மீதும் உறவுகளின் மீதும் அதீத பாசமும் நம்பிக்கை கொண்ட ஒரு தந்தை, குடும்பத்தின் மீதும் உறவுகளின் மீதும் வெறுப்பும், நம்பிக்கையற்ற ஒரு தந்தை இவர்களின் வாழ்வில் நடக்கும் சம்பவங்கள் தான் இப்படத்தின் கதை. தனது பணி  ஓய்வு பணத்தை மகன்களுக்கும் மகளுக்கும் பிரித்துக் கொடுத்து விடுகிறார் ஒரு தந்தை. பொறுப்புகளை ஏற்றுக் கொள்கிறோம் என்று சொன்ன மகன்களும் மகளும் தந்தையை நடுத்தெருவில் நிறுத்தி விடுகிறார்கள்.   உறவுகள் வேண்டாம் என்று இருக்கும் தந்தை மீது பாசத்தைக் காட்டினாலும் அவர் மனம் மாறாததால், பிள்ளைகள் அவர்கள்  வீட்டை விட்டு   வெளியேறுகிறார்கள். பிள்ளைகள் பிரிந்ததும் பாசத்தை நாடும் தந்தை மனம் மாறி  மீண்டும் குடும்பத்தினர் இணைகிறார்கள்.

## மேற்கோள்கள்

## வெளி இணைப்புகள்
* வரவு நல்ல உறவு 

பகுப்பு:1981 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
சையது ஐதர் ராசா

**எஸ்.எச். ரசா** (S. H. Raza) அல்லது **சையது ஹைதர் ராஃசா** (பிறப்பு 22 பெப்ரவரி, 1922- 23 சூலை, 2016), பிரான்சில் 1950 ஆம் ஆண்டு முதல் வாழ்ந்து வந்தாலும் வலுவான இந்திய பிணைப்புகளைப் பராமரிக்கும் ஓர் இந்திய ஓவியர் ஆவார்.

அவரது ஓவியங்கள் பெரும்பாலும் எண்ணெய் அல்லது அக்ரிலிக் வண்ணங்களால் இந்திய பிரபஞ்சவியல் மற்றும் மெய்யியல் படிமங்களைக் கொண்ட நாயகரில்லா (abstracts) ஓவியங்களாகும். அவருக்கு 1981 ஆம் ஆண்டு பத்மஸ்ரீ மற்றும் லலித்கலா அகாடெமியின் ஆய்வாளர் விருதுகள் வழங்கப்பட்டன. பின்னர் 2007 ஆம் ஆண்டு பத்ம பூசண் விருது வழங்கப்பட்டது..

அவரது ஓவியம் ஒன்று திசம்பர் 2006 ஏலமொன்றில் $1.4 மில்லியனுக்கு விற்கப்பட்டதாக பதிவாகியுள்ளது..

## இளமை வாழ்வும் கல்வியும்
சையது ஐதர் ரசா பெப்ரவரி 22,, 1922 அன்று பபாரியா, மத்தியப்பிரதேச மாநிலத்தில் வனத்துறை அதிகாரி சையது மொகமது ராஃசி மற்றும் தஹிரா பேகம் தம்பதியினருக்கு பிறந்தார். தமது 12ஆவது அகவையிலேயே ஓவியம் வரைவதில் ஆர்வம் காட்டினார். தமது 13வது அகவையில் மத்தியப்பிரதேசத்தில் உள்ள தமோ என்னும் நகருக்கு இடம் பெயர்ந்து அங்குள்ள அரசு உயர்நிலைப்பள்ளியில் பள்ளிப்படிப்பை முடித்தார்..

பள்ளிப்படிப்பைத் தொடர்ந்து நாக்பூர் நகரில் உள்ள நாக்பூர் கலைப் பள்ளியிலும், (1939-43) பின்னர் மும்பையிலுள்ள சர் ஜே.ஜே கலைப் பள்ளியிலும் (1943-47) ஓவியம் பயின்றார். பிரான்சின் தலைநகர் பாரிசிலுள்ள *இகோல் நேசனெல் சுப்பீரியர் தே ப்யூசார்ட்ஸ்* கலைப்பள்ளியில் 1950-1953 ஆண்டுகளில் பிரான்சு அரசு உதவித்தொகையில் பயின்றார். ஐரோப்பாவில் மிகுதியாக பயணம் செய்து தமது படைப்புகளை காட்சிப்படுத்தினார். 1956 ஆம் ஆண்டு *பிரீ டி லா கிரிடிக்* (Prix de la critique) என்னும் விருதினை முதல் பிரெஞ்சல்லாதவராகப் பெறும் பேறு பெற்றார்...

## மணவாழ்வு
அவருடன் இகோல் தே ப்யூசார்ட்சில் கூடப் படித்த *ஜானைன் மொங்கில்லத்* என்ற ஓவியர் மற்றும் சிற்பவியலாளரிடம் மனதை பறிகொடுத்த சையது 1959 ஆம் ஆண்டு அவரை மணம் புரிந்தார். தமது துணைவியாரின் அன்னையின் விருப்பத்திற்கிணங்க பிரான்சிலேயே வசிக்கவும் உடன்பட்டார்.. ஏப்ரல் 5, 2002 அன்று பாரிசில் ஜானைன் மரணமடைந்தார்.

## மேற்கோள்கள்

## மேலும் படிக்க
* *Passion: Life and Art of Raza*, by Sayed Haider Raza, Ashok Vajpeyi (Ed.). 2005, Rajkamal Books. .  
* *Raza: A Life in Art*, by Ashok Vajpeyi, 2007, Art Alive Gallery, New Delhi. . 
* *Bindu: Space and time in Raza's vision*, by Geeti Sen. Media Transasia, 1997. .

## புற இணைப்புகள்
* Official website of S.H.Raza 
*SH Raza Paintings 

பகுப்பு:1922 பிறப்புகள்
பகுப்பு:இந்திய ஓவியர்கள்
பகுப்பு:2016 இறப்புகள்
பகுப்பு:இந்திய முஸ்லிம்கள்
பகுப்பு:பத்மசிறீ விருது பெற்ற கலைத் துறையினர்
கடோபநிஷத் (நூல்)

வாழ்க்கையின் முடிவு மரணம் என்று நினைத்துக் கொண்டிருக்கிறோம். அதற்குப் பின்பும் வாழ்க்கையின் தனிப்பட்ட தொடர்ச்சி ஒன்றும் இருக்கிறது என்கிறது இந்து சமயம். கடோபநிஷத் எனும் பெயரில் விளக்கப்பட்டுள்ள இந்நூல் () 160 பக்கங்களுடன் இந்திய மதிப்பில் ரூபாய் 70 எனும் விலையில் வெளியிடப்பட்டுள்ளது.

## நூலாசிரியர்

நூலாசிரியர் ஸ்ரீ உமாஷக்தி குறித்த குறிப்புகள் இந்நூலில் தரப்படவில்லை.

## பொருளடக்கம்

இந்நூல் பகுதி 1, பகுதி 2 என இரண்டு பகுதிகளாகப் பிரிக்கப்பட்டுள்ளது.

### பகுதி1

#ஒரு கேள்வியின் விஸ்வரூபம்
#ஆழமான விஷயங்களைப் பேசும் அழகு உபநிஷதங்கள்
#விசித்திர யாகம்! வினோத நிபந்தனை
#எமனுக்கு ஒரு தானம்
#எமன் தந்த வரங்கள்
#மரண ரகசியம்
#எல்லாம் மாயை

-எனும் தலைப்புகளில் வாஜசிரவஜர் எனும் வேதியர் ஒருவர் "விஸ்வஜித்" எனும் யாகம் நடத்துகிறார். இந்த யாகத்தை அருகில் நின்று பார்த்துக் கொண்டிருந்த அவருடைய மகன் நசிகேதன் அடிக்கடி கேள்விகள் கேட்டுக் கொண்டேயிருந்த நிலையில் அவனுடைய தொல்லை பொறுக்க முடியாமல் அவனை எமனுக்குத் தானமாக வழங்குவதாக கூறிவிடுகிறான். இதன்படி நசிகேதன் எமனுலகம் செல்கிறான். அங்கு எமனைச் சந்திக்க முடியாமல் மூன்று நாட்கள் இருக்கிறான். நான்காவது நாள் எமன் வர அவன் மூன்று நாட்கள் காத்திருந்தது அறிந்து வருந்துகிறான். அதற்கு ஈடாக எமன் அந்தச் சிறுவனுக்கு மூன்று வரங்கள் தருவதாகக் கூறுகிறார். சிறுவன் நசிகேதன் முதல் வரமாக பூவுலகிற்கு முன்பிருந்தது போல் செல்ல வேண்டும் என்றும், இரண்டாவது வரமாக சொர்க்கம் குறித்தும், மூன்றாவது வரமாக மரண ரகசியத்தையும் கேட்டு அறிகிறான். இதுதான் கட உபநிஷதம் என்று முதல் பகுதியில் முழுமையான கதை வடிவில் விளக்கமளிக்கப்பட்டுள்ளது.

### பகுதி 2

#வாழ்க்கை ருசிப்பதற்கே
#மனத்தில் குதிக்கும் குரங்கு
#மனத்துக்கு ஒரு சாட்டை
#ஆத்மாவின் சட்டைகள்
#உடலை ஆராதிப்போம்
#உயிரே, உயிரே...
#மனம் எனும் மாயக் கண்ணாடி
#மணல் புத்தி
#தளும்பி வழியும் எண்ணங்கள்
#நான்தான் ஆன்மா!
#பற்றை விடு...ஆசையை அல்ல!
#இதுதான் பாதை, இதுதான் பயணம்!
#மரணம் என்பது அரைப்புள்ளி
#குரு தொலைத்த சாவி
#காற்றும் கடவுளும்
#அடிமைகளின் அடிமை
#வாசலுக்கு வரும் வரங்கள்!
#துகள்களும், தூசிகளும்!
#மரணத்தைச் ஜெயிப்போம்!
#நிலா நிழல்!
#நாம், நாமாக இருப்போம்!

-எனும் 21 தலைப்புகளில் மனித வாழ்க்கையை எப்படி வாழ்வது என குட்டிக் கதைகள் மற்றும் ஆன்மீகக் கருத்துக்களுடனும் விளக்கப்பட்டிருக்கிறது.

## வெளி இணைப்புகள்
*  முத்துக்கமலம் இணைய இதழில் வெளியான “கடோபநிஷத்” நூல் குறித்த புத்தகப் பார்வை 

பகுப்பு:தமிழ் ஆன்மிக நூல்கள்
பகுப்பு:2007 தமிழ் நூல்கள்
டிசி காமிக்ஸ்

**நேஷனல் அல்லைடு பப்ளிகேஷன்ஸ்** என்ற பெயரில் 1934-ஆம் ஆண்டு நிறுவப்பட்ட **டிசி காமிக்ஸ்**, அமெரிக்க வரைகதை புத்தகச் சந்தையில் செயல்படும் ஒரு மிகப்பெரிய நிறுவனம் ஆகும். இது டைம் வார்னெர் நிறுவனத்துக்குச் சொந்தமான வார்னெர் பிரதர்ஸ் நிறுவனத்தின் துணை நிறுவனமான டீசீ எண்டர்டயின்மென்ட் இன்க்., நிறுவனத்தின் பதிப்பகப் பிரிவு ஆகும். சூப்பர்மேன், பேட்மேன், வொண்டெர் வுமன், பிளாஷ், கிரீன் லாண்டர்ன், கேப்டன் மார்வெல், கிரீன் யாரோவ், ஜஸ்டிஸ் லீக் மற்றும் டீசீ அண்டத்தின் மற்றவைகளை உள்ளிட்ட நன்கு-அறிந்த கதாப்பாத்திரங்களை கொண்ட புத்தகங்களை டீசீ காமிக்ஸ் தயாரித்து உள்ளது.

இந்நிறுவனத்தின் பிரபல வரைகதை தொடரான 'டிடக்டிவ் காமிக்சிலிருந்த' தலைப்பெழுத்துக்கள் தான் இந்நிறுவனத்தின் அலுவல் பெயரான 'டிசி' என்றாகியது.நியூ யார்க் நகரத்தில் பிராட்வேயில் எண்  1700-இல் டீசீ காமிக்ஸ் தலைமையகம் உள்ளது. ராண்டம் ஹவுஸ் புத்தகக்கடை சந்தைக்கு டிசிகாமிக்ஸ் புத்தகங்களை விநியோகிக்கிறது, வரிக்கதை புத்தக கடைகளுக்கு விநியோகிக்கிறது.மார்வெல் காமிக்சுக்கு மிகப்பெரிய போட்டியாளர் டிசி காமிக்ஸ். மேலும்,அமெரிக்க வரிக்கதை புத்தகச் சந்தையில் இவ்விரு நிறுவனங்களும் எண்பது விழுக்காட்டைக் கைப்பற்றி உள்ளனர்.

## திரைப்படங்கள்

## மேற்கோள்கள்

## வெளியிணைப்புகள்
*The Unofficial Guide to the டீசீ Universe
*டீசீ Database Project wiki
*டீசீMULTIVERSE polish fansite 
*டீசீ Comics at Don Markstein's Toonopedia
*Interview with டீசீ publisher Paul Levitz
*DarkMark's Comics Indexing Domain
* Cosmic Teams 
* டீசீComics' comics
* டீசீ Noir 

பகுப்பு:1934இல் நிறுவப்பட்ட நிறுவனங்கள்

பகுப்பு:அமெரிக்க வரைகதை புத்தக வெளியீட்டு நிறுவனங்கள்
பகுப்பு:வரைகதை வெளியீடுகள்
பகுப்பு:வரைகதை வெளியிடும் நிறுவனங்கள்
பகுப்பு:வார்னர் புரோஸ். பிரிவுகள்
திவாகரம்

* திவாகர நிகண்டு.
* சமய திவாகர விருத்தி.
சம்பூர்

**சம்பூர்** இலங்கையின் திருகோணமலை மாவட்டத்தில் அமைந்துள்ள ஊர். இவ்வூர் மூதூர் பிரதேச செயலகப் பிரிவுக்குட்பட்டது. மூதூர் நகரிலிருந்து 5 கி.மீ. தொலைவிலுள்ள சம்பூர் பிரதேசம் 2 கிராம அதிகாரி பிரிவுகளைக் கொண்டு 35.9 எக்டயர் பரப்பளவைக் கொண்டுள்ளது.

சம்பூரண வளம் கொண்டமையால் சம்பூரணம் எனவும் பின்னர் திரிபடைந்து சம்பூர் எனவும் பெயர் பெற்றது என்றொரு கருத்துண்டு. சம்பூர் வயல்கள் நிறைந்ததும், கடல் மற்றும் குளங்களைக் கொண்டதுமான‌ அழகிய கிராமமாகும்.

சம்பூர் அனல்மின் நிலையம் இங்கு செயல்படுகிறது.

## வெளியிணைப்புகள்
* இலங்கை அரசினால் அழிக்கப்பட்ட ஒரு அழகிய தமிழ் கிராமத்தின் உண்மைக் கதை  **சம்பூர்**
*  சம்பூர்: அடிப்படைத் தேவைகளைக் கோரும் மீள்குடியேறிய மக்கள்

## மேற்கோள்கள்

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
நறுந்தொகை

தமிழில் பிற்காலத்தில் எழுந்த நீதிநூல்களுள் ஒன்று **நறுந்தொகை** ஆகும். இது **வெற்றிவேற்கை** எனவும் அறியப்படும். **[[அதிவீரராம பாண்டியர்]]** என்பவர் இந்த நூலின் ஆசிரியர் ஆவார். இளைஞர்கள் நல்ல நெறிகளை அறிய வேண்டி நல்ல சொற்றொடர்களால் இந்நூல் யாக்கப்பெற்றுள்ளது.

## நூலின் அமைப்பும் சிறப்பும்

நறுந்தொகை என்பது நல்லனவாகிய நீதிகளின் தொகை என்று பொருள் கொள்ளப்பட்டு, பழைய நீதிநூல்களின் சாரமாக அமைந்த எளிமையான நூல் என்று உரைக்கப்படும். மேலும் இந்நூலின் சில சொற்றொடர்கள் புறநானூறு, நாலடியார் போன்ற நூல்களின் பாக்களோடும், சொல்லோடும், பொருளோடும் ஒத்து  இருக்கின்றன.

இந்நூல் எண்பத்தியிரண்டு எளிமையான சொற்றொடர்களால் ஆனது.

***எழுத்து அறிவித்தவன் இறைவன் ஆகும்
* கல்விக்கு அழகு கசடுஅற மொழிதல்
* உண்டிக்கு அழகு விருந்தோடு உண்டல்
* ஞானிக்கு இல்லை இன்பமும் துன்பமும்
* துணையோடு அல்லது நெடுவழி போகேல்**

போன்ற எளிமையான ஆயின் பொருள் செறிந்த தொடர்களை உடையது.

*இஃது இதற்கு அழகு, இஃது இதற்கு அல்ல, இஃது இஃது ஆகாது, இதற்கு இது இல்லை* போன்று ஒரே தன்மையதான நீதிகளை (அல்லது இயல்புகளை) வரிசைபட சொல்லுதல் இந்நூலை மனப்பாடம் செய்ய உதவும் வகையில் அமைந்துள்ளது.

## ஆசிரியரும் காலமும்

இந்நூலின் ஆசிரியர் அதிவீரராம பாண்டியர் என்ற செய்தி இந்நூலின் பாயிரத்தில் கிடைக்கிறது,


**வெற்றி வேற்கை வீர ராமன்
கொற்கை ஆளி குலசேகரன் புகல்
நற்றமிழ் தெரிந்த நறுந்தொகை தன்னாற்
குற்றங் களைவோர் குறைவிலா தவரே**


இதிலிருந்து இந்நூலாசிரியரான அதிவீரராமர் என்பவர் கொற்கை என்னும் நகரை ஆண்ட ஒரு பாண்டிய மன்னர் என்று அறிகிறோம். இவர் தமிழில் மேலும் பல நூல்களை இயற்றியுள்ளார், அவையாவன நைடதம், கூர்மபுராணம், இலிங்கபுராணம், காசிக்காண்டம், வாயு சங்கிதை, திருக்கருவை அந்தாதிகள் ஆகியவை, இந்நூல்கள் பெரும்பானமை வடமொழி நூல்களின் வழியில் பாடப்பெற்றவையாக இருப்பதினால் இவர் அம்மொழியிலும் தேர்ச்சி பேற்றிருந்தார் எனக் கொள்ளலாம்.

இவரின் காலம் கி.பி. 11 அல்லது 12-ஆம் நூற்றாண்டாக இருக்கலாம்.

## அழகுப் பண்புகள்
அழகுப் பண்புகள் என்று பின்வருவன குறிப்பிடப்படுகின்றன.

கல்விக்கு அழகு கசடு அற மொழிதல்
செல்வர்க்கு அழகு செழுங்கிளை தாங்குதல்
வேதியர்க்கு அழகு வேதமும் ஒழுக்கமும்
மன்னர்க்கு அழகு செங்கோல் முறைமை
வணிகர்க்கு அழகு வரும்பொருள் ஈட்டல்
உழவர்க்கு அழகு உழுதூண் விரும்பல்
மந்திரிக்கு அழகு வரும்பொருள் உரைத்தல்
தந்திரிக்கு அழகு தறுகண் ஆண்மை
உண்டிக்கு அழகு விருந்தோடு உண்டல்
பெண்டிர்க்கு அழகு எதிர் பேசாது இருத்தல்
குலமகட்கு அழகு தன் கொழுநனைப் பேணுதல்
விலைமகட்கு அழகு தன் மேனி மினுக்குதல்
அறிஞர்க்கு அழகு கற்று உணர்ந்து அடங்கல்
வறிஞர்க்கு அழகு வறுமையில் செம்மை


## குறிப்புகள்


## உசாத்துணை
* “**நறுந்தொகை**”, ந.மு.வேங்கடசாமி நாட்டார் உரை, சைவ சித்தாந்த நூற்பதிப்பு கழக வெளியீடு, சனவரி 1997
## வெளி இணைப்புகள்
வெற்றி வேற்கை projectmadurai.org

பகுப்பு:தமிழ் அற நூல்கள்
பண்பலை நாதம்

**பண்பலைநாதம்** என்னும் சமூக வானொலியினை ஜெயச்சந்திரன் என்பவர் 28-10-2002 அன்று **[[வவுனியா]]**வில்  ஆரம்பித்தார். இது வவுனியா சமூகத்தின் கலை, கலாசாரத்தை பிரதிபலித்தது. கட்சிப் பின்னணியோ, அரசியல் பின்னணியோ அற்ற ஒரு வானொலியாக விளங்கியது.

விடுதலைப்புலிகளுக்கும்  இலங்கை அரசிற்கும் இடையில் நிலவிய சமாதான காலத்தில் சிறப்பாக இயங்கிய பண்பலைநாதம் பின் பேச்சுவார்த்தை முறிந்து போர் ஆரம்பமானவுடன் நிறுத்தப்பட்டுவிட்டது. ஜெயச்சந்திரன் ஊடகத்துறை பட்டதாரியாவார்.

பகுப்பு:தமிழ் வானொலிகள்
பிரிட்னி ஸ்பியர்ஸ்

**பிரிட்னி ஸ்பியர்ஸ்** (, பி. டிசம்பர் 2, 1981) ஒரு அமெரிக்கப் பாடகி மற்றும் கேளிக்கையாளர். சிறுவயதிலேயே பொது நிகழ்ச்சிகளில் பாடத் துவங்கிய ஸ்பியர்ஸ் தொலைக்காட்சி நிகழ்ச்சிகள் மற்றும் விளம்பரங்களிலும் நடித்து வந்தார். 1997 இல், 16வது வயதில் தன் முதல் தொழில்முறை பாடகர் ஒப்பந்தத்தில் கையெழுத்திட்டார். அவருடைய முதல் இசைத்தொகுப்பு *பேபி ஒன் மோர் டைம்*  1999 இல் வெளியாகி உலகமெங்கும் பெரும் வரவேற்பைப் பெற்றது. இதுவரை ஏழிற்கும் மேற்பட்ட இசைத் தொகுப்புகளை வெளியிட்டுள்ளார். இவரது இசைத் தொகுப்புகள் 100 மில்லியன் பிரதிகளுக்கு மேல் விற்றுள்ளன.

## படைப்புகள் பட்டியல்
* * [[பேபி ஒன் மோர் டைம்]]*  (1999)
* *[[ஊப்ஸ்!...* *ஐ டிட் இட் அகெய்ன்]]* (2000)
* *[[பிரிட்னி]]* (2001)
* *[[இன் தி ஸோன்]]* (2003)
* *[[பிளாக்அவுட்]]* (2007)
* *[[சர்க்கஸ்]]* (2008)
* *[[கிரேடஸ்ட் ஹிட்ஸ்: மை பிரெரொகேட்டிவ்]]* (2004)
* *[[தி சிங்கிள்ஸ் கலெக்ஷன்]]* (2009)

## குறிப்புதவிகள்

## வெளி இணைப்புகள்

* 
* ஜைவ்ஸ் பிரிட்னி ஸ்பியர்ஸ் இணையதளம்
* 
* 

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:அமெரிக்க இசைக் கலைஞர்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பாபுராஜபுரம்

*பாபுராஜபுரம்* (ஆங்கிலம்:*Baburajapuram*), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் அருகே இருக்கும் ஒரு கிராமம் ஆகும்.
## மக்கள் தொகை
 
இந்திய 2001 மக்கள் தொகை கணக்கெடுப்பின்படி 3101 மக்கள் இங்கு வசிக்கின்றார்கள்.இவர்களில் 1533 ஆண்கள், 1568 பெண்கள் ஆவார்கள். பாபுராஜபுரம் மக்களின் சராசரி கல்வியறிவு 75.24% ஆகும்.  

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
ரைட் சகோதரர்கள் (நூல்)

பறவைகளைப் போல் வானத்தில் பறக்க வேண்டும் என்கிற மனிதனின்  ஆசையை தங்கள் ஆகாய விமானம் என்கிற அறிவியல்  கண்டுபிடிப்பு மூலம் உலகுக்கு அளித்த “ரைட் சகோதரர்கள்” () எனும் இந்நூல் 80 பக்கங்களில் வெளியிடப்பட்டுள்ளது.

## நூலாசிரியர்

நூலாசிரியரான கு.கண்ணன் என்கிற குகன் மென்பொருள் பொறியளராக சென்னையில் பணியாற்றி வருகிறார். இந்நூலுக்கு முன்பாக மூன்று நூல்கள் வெளியிடப்பட்டுள்ளன. 

## பொருளடக்கம்

#நல்லதொரு குடும்பம்
#பள்ளிக்கூடம்
#பாச மலர்
#வியாபாரி
#பட்டம் பறக்கட்டும்
#முதல் பரிசோதனை
#வெற்றி மேல் வெற்றி
#எங்கே செல்லும் இந்த பாதை?
#அமெரிக்க  ராணுவம்
#சகோதரரின் மறைவு
#ரைட் கம்பெனி

எனும் 11 தலைப்புகளின் கீழாக ரைட் சகோதரர்களின் வாழ்க்கையும், அவர்கள் ஆகாய விமானம் கண்டறிந்த கதையும் சுருக்கமாக விளக்கப்பட்டுள்ளது.

## வெளி இணைப்புகள்

*  முத்துக்கமலம் இணைய இதழில் வெளியான “ரைட் சகோதரர்கள்” நூல் குறித்த புத்தகப் பார்வை 

பகுப்பு:தமிழ் வாழ்க்கை வரலாற்று நூல்கள்
பகுப்பு:2008 தமிழ் நூல்கள்
கலீலியோ கலீலி (நூல்)

பூமியும்  மற்ற கிரகங்களும் சூரியனைத்தான் சுற்றி வருகின்றன என்று நிரூபித்துக் காட்டிய “கலீலியோ கலீலி” () வாழ்க்கையை 80 பக்கங்களில் வெளியிட்டுள்ளனர்.

## நூலாசிரியர்

நூலாசிரியரான கு.கண்ணன் என்கிற குகன் மென்பொருள் பொறியியலாளராக சென்னையில் பணியாற்றி வருகிறார். இந்நூலுக்கு முன்பாக மூன்று நூல்கள் வெளியிடப்பட்டுள்ளன. 

## பொருளடக்கம்

#அரிஸ்டாட்டில்  செய்த தவறு
#பிறந்தேன் வளர்ந்தேன்
#பெண்டுலம்
#வேலை கிடைத்தது
#படுவா பல்கலைக்கழகம்
#மரினா கம்பா
#பார் மகளே பார்
#தியரி ஆஃப் மோஷன்
#டெலஸ்கோப்
#இன்னும் சில கண்டுபிடிப்புகள்
#கோப்பர்னிகன் தியரி
#ஆலயக் குற்றச்சாட்டு
#போப் நண்பர்
#மீண்டும் ஒரு குற்றச்சாட்டு
#கலீலியோவும் கெப்ளரும்

எனும் 15 தலைப்புகளின் கீழாக “கலீலியோ கலீலி” யின் போராட்டமான வாழ்க்கை இந்நூலில் சொல்லப்பட்டுள்ளது.

## வெளி இணைப்புகள்

*  முத்துக்கமலம் இணைய இதழில் வெளியான “கலீலியோ கலீலி” நூல் குறித்த புத்தகப் பார்வை 

பகுப்பு:தமிழ் வாழ்க்கை வரலாற்று நூல்கள்
பகுப்பு:2008 தமிழ் நூல்கள்
பெங்களூர் தமிழ்ச் சங்கம்

பெங்களூர்த் தமிழ்ச் சங்கம், பெங்களூரில் செயல்படும் தமிழ்ச் சங்கமாகும். இதில் தமிழ் தொடர்பான பல்வேறு இலக்கிய விழாக்கள் மாதம் தோறும் நடைபெற்று வருகின்றன. அல்சூரில் உள்ள ஏரிக்கு அருகில் உள்ள முக்கிய சாலையில் தனது அலுவலக கட்டிடத்தை அமைத்துக் கொண்டுள்ளது. திரு மீனாட்சி சுந்தரம் என்பவர் இச்சங்கத்தின் தலைவராக உள்ளார். பெங்களூர் தமிழ்ச் சங்கம் அமைந்துள்ள சாலையில் தமிழக கர்நாடக அரசின் முயற்சியிலும், பெங்களூர்த் தமிழ்ச் சங்கத்தின் முயற்சியாலும் திருவள்ளுவரின் சிலை திறந்தக்கப்பட்டுள்ளது. இச்சங்கம் தமிழ், கன்னட வகுப்புகளை நடத்துகிறது. தமிழர் கன்னடர்களுக்கிடையேயான உறவுகளை வலுப்படுத்தும் நோக்கில் செயல்படுகிறது..

## வெளி இணைப்புகள்
* பெங்களூர் தமிழ்ச் சங்கத்தின் தளம்

பகுப்பு:பெங்களூர் தமிழர்
பகுப்பு:தமிழ்ச் சங்கங்கள்
இது தேனீர் காலம் (நூல்)

**இது தேனீர் காலம்** என்பது 98 பக்கங்களில் இந்திய மதிப்பில் ரூபாய் 50 எனும் விலையில் வெளியிடப்பட்ட ஒரு புதுக்கவிதை நூலாகும்.

## நூலாசிரியர்

மதுரையில் வசிக்கும் நூலாசிரியர் மஞ்சுளா குறித்த குறிப்புகள் இந்நூலில் இடம் பெறவில்லை.

## வாழ்த்துரை

தமிழ்நாடு அரசில்  இந்திய ஆட்சிப் பணி அதிகாரியாகப் பணியாற்றும் வெ. இறையன்பு இந்நூலுக்கு “இருத்தலின் எழுதுகோல்” எனும் தலைப்பிலும்,  மதுரை  வாசகர் வட்டம் தலைவர் கவிஞர்.மு.செல்லா “தூரிகை துப்பிய வெளிச்சம்” எனும் தலைப்பிலும் வாழ்த்துரை வழங்கியிருக்கிறார்கள்.

## பொருளடக்கம்

மதுரையில் இருக்கும் பெண் கவிஞரான மஞ்சுளா எழுதிய பல புதுக்கவிதைகள் இந்நூலில் இடம் பெற்றுள்ளன.

## வெளி இணைப்புகள்

*  முத்துக்கமலம் இணைய இதழில் வெளியான “இது தேனீர் காலம்” நூல் குறித்த புத்தகப் பார்வை 

பகுப்பு:தமிழ் கவிதை நூல்கள்
பகுப்பு:2006 தமிழ் நூல்கள்
பகுப்பு:இந்தியத் தமிழ் நூல்கள்
அமெரிக்க அனைத்துலக விளையாட்டுப் பொருட்கள் கண்காட்சி

**அமெரிக்க அனைத்துலக விளையாட்டுப் பொருட்கள் கண்காட்சி** என்பது உலகில் நிகழும் மிகக் குறைவான விளையாட்டுப் பொருட்கள் கண்காட்சிகளுள் ஒன்றாகும். இது ஆண்டு தோறும், நியூ யார்க் நகரில் 23 ஆம் தெருவில் உள்ள விளையாட்டுப் பொருட்கள் மையத்திலும், ஜேக்கப் கே. ஜாவிட்சு மாநாட்டு மையத்திலும் இடம்பெறுகிறது. விளையாட்டுப் பொருட்கள் தொழில் துறைக் கழகத்தினால் ஒழுங்கு செய்யப்படும் இந்தக் கண்காட்சியில் விளையாட்டுப் பொருட்கள் தொழில் துறையினர் மட்டுமே கலந்து கொள்கின்றனர்]].

புவிக்கோளத்தின் மேற்குப் பகுதியில் இடம்பெறும் மிகப்பெரிய விளையாட்டுப் பொருட் கண்காட்சி இதுவே என இதனை ஒழுங்கு செய்பவர்கள் கூறுகின்றனர். 2006 ஆம் ஆண்டில், 30 நாடுகளைச் சேர்ந்த 1,500க்கு மேற்பட்ட உற்பத்தியாளர்களும், வழங்குனர்களும், இறக்குமதியாளர்களும், விற்பனையாளர்களும் தமது பொருட்களை 300,000 சதுர அடிகள் (28,000 சதுர மீட்டர்) பரப்பளவில் காட்சிக்கு வைத்ததனர்.

## கண்காட்சிகள்

ஜாவிட்சில் இடம்பெறும் கண்காட்சி ஒரு திறந்த வணிகக் கண்காட்சி அமைப்புக் கொண்டதாக இருக்கும். இங்கே பொருட்களைக் காட்சிக்கு வைப்பதுடன், அவைபற்றிய விளக்கங்களும் இடம்பெறும். அதஏ வேளை விளையாட்டுப் பொருட்கள் காட்சியகப் பகுதிகளில் முக்கியமான விளையாட்டுப் பொருட்கள் உற்பத்தியாளர்களை விற்பனை முகவர்கள் அமைதியான  சூழலில் சந்திப்பதற்கு உகந்த வகையில் அமைந்திருக்கும்.

காட்சிக்கு வைக்கப்படும் பொருட்கள், ஏற்கெனவே வெளியான பொருட்களூடன் இன்னும் வெளியாகாத பொருட்களின் மாதிரிகளும் அடங்கியிருக்கும். பல உற்பத்தியாளர்கள், கண்காட்சிக்கு முன்னதாக, வாடிக்கையாளர்களையும், ஊடகத்துறையினரையும், விளையாட்டுப் பொருட்கள் தொடர்பில் ஆர்வமுள்ல பெருமக்களையும் அழைத்து வரவேற்பு நிகழ்வுகளை நடத்துவதும் வழக்கம்.

## அனுமதி

பொருட்களை வாங்கும் விளையாட்டுப் பொருட் தொழில் துறையினருக்கு அனுமதி இலவசம். ஆனால் அவர்கள் விளையாட்டுப் பொருட்கள் தொழில் துறை சார்ந்தவர்கள் என்பதற்குச் சான்று வழங்கவேண்டும். ஊடகத்தினட்ருக்கும், உற்பத்தி நிறுவனங்களின் ஊழியர்களுக்கும் கட்டணம் உண்டு. பல உற்பத்தியாளர்கள் இக் கண்காட்சியின்போது விளம்பரம் செய்வதில் பெருமளவு முயற்சியெடுக்கிறார்கள். அருகில் உள்ள படத்திற்காணும் அலங்கரிக்கப்பட்ட பேருந்து இதற்கான ஒரு எடுத்துக்காட்டு ஆகும். சிறிய உற்பத்தியாளட்களுடைய மொத்த விற்பனையின் கணிசமான பகுதி இக் கண்காட்சியின் போது இடம்பெறுகிறது.

## குறிப்புகள்

## வெளியிணைப்புகள்
*2007 கண்காட்சியில் எடுக்கப்பட்ட நிகழ்படங்களும், நிழற்படங்களும் 
*விளையாட்டுப் பொருட் கண்காட்சி 2008

பகுப்பு:கண்காட்சிகள்
பகுப்பு:விளையாட்டுப் பொருட்கள்
மாதுரி தீட்சித்

**மாதுரி தீட்சித் ** () (மே 15, 1967 அன்று பிறந்த **மாதுரி சங்கர் தீட்சித்**) ஓர் இந்திய பாலிவுட் நடிகையாவார்.  1980 மற்றும் 1990 ஆம் ஆண்டுகளில் இந்தி படவுலகில் புகழ்பெற்ற நடிகைகள், நடன நாட்டிய நிபுணர்களின் வரிசையில், இவர் தன்னை ஓர் பெயர் பெற்ற நடிகையாகவும் நடன நாட்டிய கலைஞராகவும் நிலைநாட்டிக் கொண்டார்.
 இவர் பல வகையான வணிகரீதியான வெற்றிப்படங்களில் தோன்றியதோடு பல படங்கள் அவருடைய நடிப்புத் திறமைக்காகவும், நடனங்களுக்காகவும் பெயர் பெற்றன. ஊடகங்கள் மாதுரியை பாலிவுட்டின் மிகவும் முதன்மை நடிகையாக அடிக்கடி மேற்கோள் காட்டினர்.

## ஆரம்பகால வாழ்க்கை
மாதுரி தீட்சித் மும்பையைச் சார்ந்தவர். மராத்தி சித்பவன் பிராமண குடும்பத்தைச் சார்ந்த சங்கர் மற்றும் சினேகலதா தீட்சித்திற்கு பிறந்தார். அந்தேரியில் உள்ள டிவைன் சைல்ட் உயர்நிலைப் பள்ளியில் பள்ளிக் கல்வியை முடித்த பிறகு, பட்டப்படிப்பை முடிக்க மும்பைக்குச் சென்றார். இவருக்கு ரூபா, பாரதி என்ற இரண்டு மூத்த சகோதரிகளும் அசித் என்ற மூத்த சகோதரும் இருந்தனர்.

1999 ஆம் ஆண்டில், மாதுரி தீட்சித், டாக்டர் சிறீராம் மாதவ் நேனேவைத் திருமணம் செய்து கொண்டு, அமெரிக்காவுக்குச் சென்றார். இந்த இணையருக்கு ரையான், ஆரின் என்ற இரண்டு குழந்தைகள் உள்ளனர்.

## திரைப்படத் துறை
மாதுரி தீட்சித் 1984 இல் *அபோத்* (Abodh) என்ற திரைப்படத்தின் மூலம் நடிகையாக அறிமுகமானார். ஆனால் இத்திரைப்படம் வணிக அளவில் வெற்றி பெறவில்லை. அவரது அடுத்த படம் *ஆவாரா பாப்* (Awara Baap) (1985) வணிக அளவில் வெற்றி பெறவில்லை. 1986 இல் மாதுரி *ஸ்வாதி* (Swati), *மானவ் ஹத்யா* (Manav Hatya) ஆகிய படங்களில் நடித்தார். இவைகளும் வணிக அளவில் வெற்றி பெறவில்லை. 1987 ஆம் ஆண்டு *மோக்ரா* (Mohra), *இஃபாசத்* (Hifazat), *உத்தர் தக்சின்* (Uttar Dakshin) ஆகிய மூன்று படங்களில் அவர் நடித்தார், இவைகளும் பெரிய அளவில் வெற்றி பெறவில்லை. தொடர்ச்சியான தோல்விகளுக்குப் பிறகு, இவர் 1988 இல் *தேசாப்* (Tezaab) என்ற திரைப்படம் பெரும் வெற்றி பெற்றது. அந்த ஆண்டின் அதிக வசூல் செய்த திரைப்படமாக இப்படம் மாறியது. மேலும் இந்த திரைப்படத்தின் மூலம் 34ஆவது சிறந்த நடிகைக்கான ஃபிலிம் ஃபேர் விருதுகக்கான பரிந்துரையைப் பெற்றார். அதன்பிறகு, *ராம் லகன்* (Ram Lakhan), *பிரேம் பிரதிக்யா* (Prem Pratigyaa), *திரிதேவ்* (Tridev), *பரிந்தா* (Parinda ), *தில்* (Dil), *சாசன்* (Saajan), *பேட்டா* (Beta), *மிருத்யுதண்ட்* (Mrityudand), *தில் தோ பாகல் கை* (Dil Toh Pagal Hai) ஆகியன வணிக அளவில் பெரும் வெற்றி பெற்றன. மாதுரி அவரது நடிப்புத் திறமைக்கு மட்டுமல்ல, அவரது நடனத்திறமைக்கும் பெயர் போனவர். பாலிவுட்டின் பிரபலமடைந்த திரைப்பட பாடல்களுக்கான அவளுடைய நடனமுறைகள், மிகவும் பெயர் பெற்றன. எடுத்துக்காட்டாக  

போன்ற பாடல்கள் பார்வையாளர்களை ஈர்த்தது.

## விருதுகள்
மே 10, 2008 அன்று புது தில்லியில் உள்ள குடியரசுத் தலைவர் மாளிகையில் குடியரசுத் தலைவர் பிரதீபா பாட்டீலிடமிருந்து ''பத்மசிறீ'' விருதைப் பெற்றார் மாதுரி.

## மேற்கோள்கள்

## வெளி இணைப்புகள்
* 

பகுப்பு:1967 பிறப்புகள்
பகுப்பு:இந்திய இந்துக்கள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
தீ மிதி (நூல்)

**தீ மிதி** என்பது 108 பக்கங்களில் இந்திய மதிப்பில் ரூபாய் 50 எனும் விலையில் வெளியிடப்பட்ட ஒரு கவிதை நூலாகும்.

## நூலாசிரியர்

மதுரையில் வசிக்கும் நூலாசிரியர் மஞ்சுளா குறித்த குறிப்புகள் இந்நூலில் இடம் பெறவில்லை.

## அணிந்துரை

தமிழின் பிரபலமான இலக்கியப் படைப்பாளர் பொன்னீலன் இந்நூலுக்கு “ஒரு நல்ல உறவு” எனும் தலைப்பில் அணிந்துரை அளித்திருக்கிறார்.

## பொருளடக்கம்

பெண் கவிஞரான மஞ்சுளாவின் பல்வேறு தலைப்புகளிலான கவிதைகள் இந்நூலில் இடம் பெற்றுள்ளன.

## வெளி இணைப்புகள்

*  முத்துக்கமலம் இணைய இதழில் வெளியான “தீ மிதி” நூல் குறித்த புத்தகப் பார்வை 

பகுப்பு:தமிழ் கவிதை நூல்கள்
பகுப்பு:2006 தமிழ் நூல்கள்
மனவெழுச்சி நுண்ணறிவு

**மனவெழுச்சி நுண்ணறிவு** (*Emotional Intelligence*) என்பது மனவெழுச்சிகளை உணரும், பயன்படுத்தும், புரிந்துகொள்ளும், நிர்வகிக்கும் மற்றும் கையாளும் திறன் என வரையறுக்கப்படுகிறது. உயர் மனவெழுச்சி நுண்ணறிவு கொண்டவர்கள் தங்கள் சொந்த உணர்ச்சிகளையும் மற்றவர்களின் உணர்ச்சிகளையும் அடையாளம் கண்டு, சிந்தனை மற்றும் நடத்தைக்கு வழிகாட்டுவதற்கு மனவெழுச்சித் தகவலைப் பயன்படுத்துவர். வெவ்வேறு மனவெழுச்சி உணர்வுகளுக்கு இடையில் பகுத்தறிந்து அவற்றை சரியான முறையில் அடையாளமிடவும் மற்றும் சூழலுக்கு ஏற்ப உணர்ச்சிகளை சரிசெய்யவும் கூடியவர்களாக இருப்பர்.

இந்த சொல் முதன்முதலில் 1964-ஆம் ஆண்டில் தோன்றியிருந்தாலும், 1995 ஆம் ஆண்டு அறிவியல் பத்திரிக்கையாளர் டேனியல் கோல்மேன் எழுதிய மனவெழுச்சி நுண்ணறிவு என்ற புத்தகத்தின் வழியாக இது பிரபலமடைந்தது. கோல்மேன் மனவெழுச்சி நுண்ணறிவு என்பதைத் தலைமைத்துவ செயல்திறனைத் தூண்டும் திறன்கள் மற்றும் பண்புகளின் வரிசையாக வரையறுத்தார். சில ஆராய்ச்சியாளர்கள் மனவெழுச்சி நுண்ணறிவைக் கற்றுக் கொள்ளவும் பலப்படுத்தவும் இயலும் என்று பரிந்துரைக்கின்றனர், மற்றவர்கள் இது ஒரு பிறவிப் பண்பு என்று கூறுகின்றனர்.

மனவெழுச்சி நுண்ணறிவினை அளவிட பல்வேறு மாதிரிகள் உருவாக்கப்பட்டுள்ளன. 1987 ஆம் ஆண்டில், கெய்த் பீஸ்லி ஒரு கட்டுரையில் மனவெழுச்சி நுண்ணறிவு ஈவு (EQ) என்ற வார்த்தையைப் பயன்படுத்தினார், இது நுண்ணறிவு ஈவு (IQ) என்ற சொல்லின் அடியொற்றி பெயரிடப்பட்டது. 2001 ஆம் ஆண்டில் கான்ஸ்டான்டினோஸ் வி. பெட்ரைட்ஸால் உருவாக்கப்பட்ட பண்பு மாதிரியானது, நடத்தை இயல்புகள் மற்றும் உணரப்பட்ட திறன்களின் சுய அறிக்கையிடலில் கவனம் செலுத்துகிறது.

திறன் மாதிரி, (மேயெரெட்., 2023) மனவெழுச்சிசார் தகவலைச் செயலாக்குவதற்கும், சமூகச் சூழலுக்குத் தகுந்தவாறு அதைப் பயன்படுத்துவதற்கும் தனிநபரின் திறனை மையமாகக் கொண்டுள்ளது. கோல்மேனின் அசல் மாதிரியானது இப்போது ஒரு கலப்பு மாதிரியாகக் கருதப்படலாம், இது திறன் சார் மனவெழுச்சி நுண்ணறிவு மற்றும் நடத்தை சார் மனவெழுச்சி நுண்ணறிவு என தனித்தனியாக வடிவமைக்கப்பட்டது.

சமீபத்திய ஆராய்ச்சி ஒன்று மனவெழுச்சியின் அங்கீகாரத்தில் கவனம் செலுத்துகிறது, இது காட்சி மற்றும் செவிவழி சொற்களற்ற குறிப்புகளின் உற்றுநோக்கல்களின் அடிப்படையில் மனவெழுச்சி நிலைகளின் பண்புகளைக் குறிக்கிறது. கூடுதலாக, நரம்பியல் ஆய்வுகள் மனவெழுச்சி நுண்ணறிவின் நரம்பியல்சார் வழிமுறைகளை வகைப்படுத்த முயன்றன.

## வரலாறு
1950களில் ஆபிரகாம் மாஸ்லோவால் மனவெழுச்சியின் வலிமை பற்றிய கருத்து அறிமுகப்படுத்தப்பட்டது. "மனவெழுச்சி நுண்ணறிவு" என்ற சொல் முதன்முதலில் 1964 ஆம் ஆண்டு மைக்கேல் பெல்டோக்கின் கட்டுரையிலும்,1966 ஆம் ஆண்டு பி. லியூனர் எழுதிய மனவெழுச்சி நுண்ணறிவு மற்றும் விடுதலை என்ற தலைப்பில் குழந்தை உளவியல் மற்றும் குழந்தை மனநல மருத்துவத்தின் உளவியல் சிகிச்சை என்ற இதழில் வெளிவந்தது.

1983 ஆம் ஆண்டில், ஹோவர்ட் கார்ட்னரின் *ஃபிரேம்ஸ் ஆஃப் மைண்ட்: தி தியரி ஆஃப் மல்டிபிள் இன்டலிஜென்ஸ்*, நுண்ணறிவு ஈவு போன்ற பாரம்பரிய நுண்ணறிவு, அறிவாற்றல் திறனை முழுமையாக விளக்கத் தவறிவிட்டது என்ற கருத்தை அறிமுகப்படுத்தியது. பல்வகை நுண்ணறிவு (மற்ற நபர்களின் நோக்கங்கள், உந்துதல்கள் மற்றும் விருப்பங்களைப் புரிந்து கொள்ளும் திறன்) மற்றும் தனியரிடை நுண்ணறிவு (தன்னைப் புரிந்துகொள்ளும் திறன், ஒருவரின் உணர்வுகள், அச்சங்கள் மற்றும் உந்துதல்களைப் பாராட்டுதல்) ஆகிய இரண்டையும் உள்ளடக்கிய பல நுண்ணறிவுகளின் கருத்தியலை அவர் அறிமுகப்படுத்தினார்.

## மேற்கோள்கள்

பகுப்பு:உளவியல்
பகுப்பு:வாழ்க்கைத் திறன்கள்
வார்னர் மீடியா

**வார்னர் மீடியா, எல்எல்சி** () என்பது அமெரிக்க நாட்டு பன்னாட்டு மக்கள் ஊடகம் மற்றும் மகிழ்கலை குழும நிறுவனம் ஆகும். இது உலகின் நான்காவது சிறந்த பொழுதுபோக்கு மற்றும் உலகின் நான்காவது பெரிய ஊடக நிறுவனமாகும். 

இந்த நிறுவனம் முதலில் பெப்ரவரி 10, 1972 இல் இசுடீவ் ரோஸ் என்பவரால் வார்னர் கம்யூனிகேஷன்ஸ் என நிறுவப்பட்டது. பின்னர் டைம்-வார்னர் இன்க். (1990–2001), டைம் வார்னர் என்டர்டெயின்மெண்ட் கம்பெனி, எல்.பி. (1992–2001), ஏஓஎல் டைம் வார்னர் இன்க். (2001–2003) டைம் வார்னர் இன்க். (2003–2018) மற்றும் வார்னர் மீடியா (2019-2022) வரை வெவ்வேறு பெயர்களில் செய்யப்பட்டு ஏப்ரல் 8, 2022 அன்று தனது சேவையை முடித்துக்கொண்டது. 

இந்த நிறுவனம்  திரைப்படம், தொலைக்காட்சி, பதிப்பகம், இணையத்தள சேவை மற்றும் தொலைதொடர் செயல்பாடுகளை கொண்டுள்ளது, அதன் சொத்துக்கள் வார்னர்மீடியா ஸ்டுடியோஸ் & நெட்வொர்க்ஸ் டர்னர் ப்ராட்காஸ்டிங், எச்பிஓ மற்றும் சினிமாக்ஸ் மற்றும் வார்னர் புரோஸ். ஆகியவற்றின் பொழுதுபோக்கு சொத்துக்களை உள்ளடக்கியது. இதில் திரைப்படம், அனிமேஷன், தொலைக்காட்சி இஸ்டுடியோக்கள் உள்ளன. அத்துடன் யுனிவர்சல் பிக்சர்ஸ் ஹோம் என்டர்டெயின்மென்ட், டிசி காமிக்ஸ், நியூ லைன் சினிமா போன்ற திரைப்பட விநியோக நிறுவனங்களும் அடங்கும்.

டிஸ்கவரி இன்க். இன் தலைமை நிர்வாக அதிகாரி டேவிட் ஜாஸ்லாவின் கீழ் வார்னர் புரோஸ். டிஸ்கவரி என்ற புதிய பொது வர்த்தக நிறுவனத்தை உருவாக்க. இந்த ஒப்பந்தம் ஏப்ரல் 8, 2022 அன்று மூடப்பட்டது.
 
## மேற்கோள்கள்

பகுப்பு:1972 நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்க ஊடக நிறுவனங்கள்
பகுப்பு:பன்னாட்டுப் பெருநிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
மனப்பதிவுகள் (நூல்)

**மனப்பதிவுகள்** என்பது 2004 ஆம் ஆண்டு வெளியிடப்பட்ட ஒரு புதுக்கவிதை நூலாகும். 79 பக்கங்களைக் கொண்ட இந்நூலின் விலை வெளியீட்டின் போது  இந்திய ரூபாய் 25 ஆகும்.

## நூலாசிரியர்

கேரளாவில் ஆலப்புழை அருகிலுள்ள தோட்டப்பள்ளி எனும் ஊரில் மருத்துவமனை ஒன்று வைத்து நடத்தி வரும் மருத்துவரான நூலாசிரியர் சி.கே.சந்திரமோகன் மதுரை மருத்துவக்  கல்லூரியில் படிக்கும் காலத்திலேயே கவிதைகள் எழுதுவதில் மிகுந்த ஆர்வமுடையவர் என்பது இங்கு குறிப்பிடத்தக்கது.

## அணிந்துரை

கவிப்பேரரசு வைரமுத்து இந்நூலுக்கு அணிந்துரை அளித்திருக்கிறார். 

## பொருளடக்கம்

நூலாசிரியர் 90 தலைப்புகளில் எழுதிய புதுக்கவிதைகள் இந்நூலில் இடம் பெற்றுள்ளன.

## வெளி இணைப்புகள்

*  முத்துக்கமலம் இணைய இதழில் வெளியான “மனப்பதிவுகள்” நூல் குறித்த புத்தகப் பார்வை 

பகுப்பு:தமிழ் கவிதை நூல்கள்
பகுப்பு:2004 தமிழ் நூல்கள்
இவளுக்கு இன்னொரு முகம் (நூல்)

இந்த “இவளுக்கு இன்னொரு முகம்” எனும் கதை நூல் 136 பக்கங்களுடன் இந்திய மதிப்பில் ரூபாய் 50 எனும் விலையில் வெளியிடப்பட்டுள்ளது.

## நூலாசிரியர்

நூலாசிரியர் சேலம் ஆறுமுகன் சிறந்த படைப்பாளர். இவரது மூன்று படைப்புகள் பெரியார் பல்கலைக்கழகம்  மற்றும் அன்னை தெரசா பல்கலைக்கழக மாணவியர்களால் ஆய்வு செய்யப்பட்டு "ஆய்வியல் நிறைஞர்"  (எம்.ஃபில்) பட்டம் பெற்றிருக்கின்றனர். தமிழ்நாடு அரசின்  "கலை முதுமணி" பட்டம் ,  ஈரோடு  தமிழ்ச்சங்கம்  வழங்கிய "தனித்தமிழ் பாவலர்" பட்டம் ஆகியவற்றையும்  பெற்றிருக்கிறார். இவருடைய "பறவைக்குச் சிறகேது" எனும் நூல் நாகப்பன் இராஜம்மாள் இலக்கிய விருதும் பெற்றிருப்பது இங்கே குறிப்பிடத்தக்கது. 

## அணிந்துரை

இந்நூலுக்கு இனமானக் கவிஞர் அரிமா அவர்கள் அணிந்துரை வழங்கியிருக்கிறார்.

## பொருளடக்கம்

வயதான காலத்தில் பெரியவர்கள் தனிமைப்படுத்தப்பட்டு அவர்கள் அடையும் துயரம் கொடுமையானது. அந்தக் கொடுமையில் இருக்கும் பெரிய பண்ணாடியான வேலப்ப பண்ணையார் எப்படி தன்னை விடுவித்துக் கொள்கிறார் என்பதைச் சொல்கிறது இந்தக்கதை.

## வெளி இணைப்புகள்

*  முத்துக்கமலம் இணைய இதழில் வெளியான “இவளுக்கு இன்னொரு முகம்” நூல் குறித்த புத்தகப் பார்வை 

பகுப்பு:தமிழ்ப் புதினங்கள்
பகுப்பு:2008 தமிழ் நூல்கள்
இந்திய மேலாண்மை கழகங்கள்

**இந்திய மேலாண்மை கழகங்கள்** (**இ.மே.க**) (**ஐ.ஐ.எம்**), இந்தியாவிலுள்ள சிறப்பான பட்டமேற்படிப்பு மேலாண்மை பள்ளிகளாகும்.அவை மேலாண்மை கல்வி வழங்குவது, ஆய்வுகள் மேற்கொள்வதுடன் இந்திய பொருளாதாரத்தின் பல்வேறு துறைகளிலும் மேலாண்மை தொடர்பான கருத்துரைகள் வழங்கி வருகின்றன. இந்திய மாணவர்களில் அறிவில் சிறந்தவர்களைக் கண்டெடுத்து அவர்களுக்கு உலகின் தலைசிறந்த மேலாண்மைக் கல்வியை அளித்து இந்திய பொருளாதாரத்தின் பல துறைகளிலும் சிறப்பான வழிகாட்டிடும் மேலாளர் வளத்தை அமைத்திடும் நோக்கத்துடன் இந்திய அரசு|இந்திய அரசால் இக்கழகங்கள் உருவாக்கப்பட்டன. இ.மே.கழகங்கள் நாட்டின் தலைசிறந்த மேலாளர்களை உருவாக்குவதில் முன்னணியில் இருப்பதுடன் உருவாகும் புதிய துறைகளிலும் ஆய்வுப்பணிகளை மேற்கொள்கிறது. இவை உலகின் தலைசிறந்த மேலாண்மை கல்விக்கூடங்களுக்கிணையாக கல்வி வழங்கல், ஆய்வுகள் மற்றும் தொழில்முறை கருத்துரைகளில் அங்கீகரிக்கப்பட்டுள்ளன.இந்தியாவின் தலைசிறந்த மேலாண்மை பள்ளிகளாக தெரிவு செய்யப்பட்டுள்ளன. இக்கழக முன்னாள் மாணவர்கள் உலகளவில் தமது தரத்தை நிலைநாட்டியுள்ளனர்.

அனைத்து இ.மே.கழகங்களும் நடுவண் அரசின் உடமைகளாக நிதி பெற்று முழுமையான தன்னாட்சி பெற்ற கல்விக்கூடங்களாக விளங்குகின்றன.அவை நிறுவப்பட்ட வரிசையில் அமைந்துள்ள இடங்கள்: கொல்கத்தா, அகமதாபாத், பெங்களூரு, லக்னோ, கோழிக்கோடு, இந்தூர் மற்றும் சில்லாங்.இவை முதுகலை வணிக நிர்வாகம்|MBAவிற்கு இணையான பட்டமேற்படிப்பு மேலாண்மை பட்டயங்களை (PGDIM)வழங்குகின்றன. இவற்றின் பெல்லோஷிப் பட்டங்கள் முனைவர் பட்டத்திற்கிணையானவை.இவை கட்டமைக்கப்பட வணிகத்துறையன்றி பிற வணிக மற்றும் மேலாண்மை செய்யப்படாத துறைகளிலும் ஆய்வுகள் மேற்கொண்டு விவசாயம்,ஊரக வளர்ச்சி,பொது வினியோக அமைப்பு, ஆற்றல், நலக்கல்வி, இருப்பிடங்கள் என பல்வேறு துறைகளில் முன்னேற்ற வழிகளுக்கான கருத்துரைகள் வழங்கி வருகிறது.

## இந்திய மேலாண்மை கழகங்களின் அமைவிடம்

இந்தியா முழுவதுமுள்ள 13 இந்திய மேலாண்மை கழகங்களின் (இ.மே.க)(ஐ.ஐ.எம்) பட்டியல்

## மேற்கோள்கள்


## இதனையும் பார்க்க
* இந்திய தொழில்நுட்பக் கழகங்கள்
* தேசிய தொழில்நுட்ப கழகங்கள்
* பொது நுழைவுத் தேர்வு

## புற இணைப்புகள்

*இந்திய அரசு, மனிதவள மேம்பாடு அமைச்சகம்

பகுப்பு:இந்தியப் பல்கலைக்கழகங்கள்
பகுப்பு:இந்திய மேலாண்மை பள்ளிகள்
பகுப்பு:இந்தியக் கல்வி அமைச்சகம்
தோகா

**தோகா** கத்தாரின் தலைநகரம் ஆகும். பாரசீக வளைகுடாப் பகுதியில் அமைந்துள்ள இந்நகரத்தின் மக்கள்தொகை 2008 ஆம் ஆண்டில் 998,651 ஆக இருந்தது. கத்தாரில் உள்ள மிகப் பெரிய நகரமான இந்நகரிலும் அதன் புறநகர்ப் பகுதிகளிலும் நாட்டின் மொத்த மக்கள் தொகையின் 80 வீதமானோர் வசிக்கின்றனர். சேக் அமத் பின் கலீபா அல் தானி என்பவரால் ஆளப்படும் இந்நாட்டின் அரசாங்கத்தின் இருப்பிடமும் இதுவே. ஆய்வுகளுக்கும் கல்விக்கும் எனத் தனியாக அமைக்கப்பட்டுள்ள கல்வி நகரமும் இங்கே அமைக்கப்பட்டுள்ளது. தோகா மேம்பாட்டுச் சுற்று என அழைக்கப்படும், உலக வணிக அமைப்பின் அமைச்சர்கள் மட்டத்திலான பேச்சுவார்த்தைகள் இங்கேயே நடைபெற்றன. இதுவரை நிகழ்ந்தவற்றுள் மிகப்பெரிய ஆசிய விளையாட்டுப் போட்டிகள் எனப்படும் 2006 ஆசிய விளையாட்டுப் போட்டிகள் தோகாவிலேயே நடைபெற்றன.

இந்த நகரம் கத்தார் பல்கலைக்கழகம் மற்றும் HEC பாரிஸ் வணிகப் பள்ளியின் வளாகமாகும்.

## குறிப்புகள்


பகுப்பு:ஆசியத் தலைநகரங்கள்
வழிகாட்டிய மேதைகள் (நூல்)

உலகின் பல பகுதிகளில் வாழ்ந்த அறிஞர்களின் வாழ்வில் நடந்த சுவையான சம்பவங்கள் கொண்ட இந்நூல் (ISBN 97-881-8976-78-5) 192 பக்கங்களுடன் வெளியிடப்பட்டுள்ளது.

## நூலாசிரியர்

தமிழ்நாடு அரசுப்  பணியிலிருந்த நகைச்சுவை எழுத்தாளரான தேனி.எஸ்.மாரியப்பன்  ஆன்மீகம் , நகைச்சுவை , பொது அறிவு  என சுமார் 30 நூல்கள் வரை எழுதியிருக்கிறார்.

## பொருளடக்கம்

உலக அறிஞர்களின் வாழ்வில் நடந்த சில சுவையான நிகழ்வுகளை சிறப்பான வாழ்க்கைக்கு பயன்படுத்திக் கொண்டால் வாழ்வில் முன்னேற்றமடையாலாம் என வழிகாட்டும்படியாக பல நிகழ்வுகள் இந்நூலில் தொகுத்துத் தரப்பட்டுள்ளன.

## வெளி இணைப்புகள்

*  முத்துக்கமலம் இணைய இதழில் வெளியான “வழிகாட்டிய மேதைகள்” நூல் குறித்த புத்தகப் பார்வை 

பகுப்பு:சிறுவருக்கான தமிழ் நூல்கள்
பகுப்பு:2006 தமிழ் நூல்கள்
பகுப்பு:தேனி. சு. மாரியப்பன் நூல்கள்